wickkiey/tamil-wikipedia-chunked huggingface dataset:
# ஆஞ்சநேயா

**ஆஞ்சநேயா** (*Anjaneya*) என்பது 2003இல் வெளிவந்த தமிழ்த் திரைப்படம் ஆகும். என். மகாராஜன் இயக்கிய இப்படத்தில் கதாநாயகனாக அஜித் குமார், கதாநாயகியாக மீரா ஜாஸ்மின் மற்றும் முன்னணிக் கதாப்பாத்திரங்களில் ஜெயப்பிரகாசு ரெட்டி, ரகுவரன், ஆதித்யா, ரமேஷ் கண்ணா, கோவை சரளா, வினு சக்ரவர்த்தி, பொன்னம்பலம், அனு ஹாசன், பாண்டு, சீதா ஆகியோர் நடித்துள்ளனர். இத்திரைப்படத்திற்கு மணிசர்மா இசை அமைத்துள்ளார்.
# ஜனா

**ஜனா** (*Jana*) 2004-இல் வெளிவந்த இந்தியத் தமிழ்த் திரைப்படமாகும். ஷாஜி கைலாஸ் இயக்கிய இப்படத்தில் கதாநாயகனாக அஜித் குமார், கதாநாயகியாக சினேகா, முன்னணிக் கதாபாத்திரத்தில் ரகுவரன், ராதாரவி, கருணாஸ், ஸ்ரீவித்யா நடித்திருந்தனர்.
# ஜனா

## கதைச் சுருக்கம்

கிராமத்தில் வாழ்ந்து வரும் ஜனா (அஜித்), அங்கே வாழும் மக்களுக்காகக் குரல் கொடுக்கிறார். அங்கு நடக்கும் அநியாயங்களைத் தட்டிக் கேட்கிறார். இதனால் அவரைச் சுற்றிலும் பல எதிரிகள் உருவாகுகின்றனர். அதற்கெல்லாம் ஜனா பொறுமையாக இருக்கிறார். இடைவேளைக்குப் பிறகு ஜனாவின் முந்தைய வாழ்க்கையை அறிய முடிகிறது.  
மும்பையில் பிரபல இரவுடியான ஜனா அங்கே உள்ள அனைத்து இரவுடிகளும் பார்த்துப் பயப்படும் அளவுக்கு பயங்கரமாக இருக்கிறார். அங்கே பந்தாரியைக் கொன்று விட்டு தமிழ்நாட்டிற்கு வந்து ஒரு கிராமத்தில் நல்லவராக வாழ்கிறார்.
# ஜனா

## வெளியீடு

இத்திரைப்படத்தின் கதாநாயகன் அஜித் குமார் தனது பணியைச் சிறப்பாக செய்திருந்தாலும் இத்திரைப்படத்தின் கதையானது முன்னர் தமிழில் வெளியான "நாயகன், பாட்ஷா திரைப்படங்களுடன் ஒத்து இருப்பதாக அறியப்பட்டது''.  
பின்னர் இத்திரைப்படம் தெலுங்கில் *ரௌடி* டான் என மொழிமாற்றம் செய்யப்பட்டது. அதற்குப் பின்னதாக *மெயின் ஹூன் சோல்சர்* என மொழிமாற்றம் செய்யப்பட்டு குறுந்தகட்டில் வெளியானது.
# ஜனா

## பாடல்கள்

ஆறு பாடல்கள் உள்ள இத்திரைப்படத்திற்கு தீனா இசையமைத்திருந்தார்.
| எண் | பாடல் | பாடியோர் |  |
| --- | --- | --- | --- |
| 1 | "ஒரு வானமாய்" | எஸ். பி. பாலசுப்பிரமணியம் |  |
| 2 | "தித்தித்திடவே" | பாம்பே ஜெயஸ்ரீ |  |
| 3 | "பொதுவா பலருக்கு" | கார்த்திக், அனுராதா ஸ்ரீராம் |  |
| 4 | "தகதிமி தகதிமி" | திப்பு |  |
| 5 | "பூச்சாண்டி வந்துட்டான்" | சுனிதா சாரதி |  |
| 6 | "கொஞ்சம் உறவினையும்" | சங்கர் மகாதேவன் | } |
# சிங்கப்பூர் விலங்குக் காட்சிச்சாலை

**சிங்கப்பூர் விலங்குக் காட்சிச்சாலை** (; ; ), முன்பு சிங்கப்பூர் விலங்குக் காட்சித் தோட்டம் என்றழைக்கப்பட்டது. மண்டை விலங்குக் காட்சி என்று பரவலாக அழைக்கப்படுகிறது. சிங்கப்பூர் அரசின் நிதியால் கட்டப்பட்டு, பல அரிய விலங்குகளைக் கொண்டுள்ளது. ஆண்டுதோறும் 1.6 மில்லியன் மக்கள் பார்த்துச் செல்கின்றனர்.  
இதைச் சுற்றிப் பார்க்க, பலகு, குதிரை சவாரி, டிராம் வண்டிகள் போன்ற பல விதமான வாகனங்கள் வழங்கப்படுகின்றன.
# கனிகா (நடிகை)

*திவ்யா வெங்கடசுப்பிரமணியம்* என்ற இயற்பெயரைக் கொண்ட **கனிகா**, ஓர் தமிழ்த் திரைப்பட நடிகையாவார். இவர் கன்னட, மலையாள, தெலுங்குத் திரைப்படங்களிலும் நடித்துள்ளார்.
# கனிகா (நடிகை)

## பிள்ளைப் பருவம்

திவ்யா, இந்தியாவின் தமிழ்நாடு மாநிலத்திலுள்ள மதுரையில் பிறந்தவர், இவரின் பெற்றோர் இருவரும் பொறியாளர்கள்.
மதுரையிலிருந்த பிரபலமான பள்ளியொன்றில் படித்த திவ்யா, மாநில அளவிலான கல்விக்கான விருதினைப் பெற்றுள்ளார்
பின்னர் இராஜஸ்தானில் உள்ள பிர்லா அறிவியல் மற்றும் தொழில்னுட்ப நிறுவனத்தில் (பிட்ஸ்) இயந்திரவியல் பயின்றார். சிறு வயதிலிருந்தே தன் பாடும் திறனை மேம்படுத்திக் கொண்ட திவ்யா, பல இசைப் போட்டிகளில் கலந்து கொண்டுள்ளார். சென்னையில் நடைபெற்ற மிஸ் சென்னை என்ற போட்டியே இவர் திரைத்துறைக்கு வரக் காரணமாக இருந்தது.
# கனிகா (நடிகை)

## பிள்ளைப் பருவம்

### பின்குரலும் பாடுதலும்

இவரின் இனிய குரலும் சரியான தமிழ் உச்சரிப்பும் இவர் பின்னணிப் பாடகராக உதவின. திரைப்படங்களில் நடிக்கத் தொடங்கிய போதே, பின்குரலும் கொடுத்து வந்தார். இவர் நடித்த திரைப்படமான பைவ் சுடாரின் கருப்பாடலிலும் பாடினார். சச்சின் திரைப்படத்தில் ஜெனிலியாவுக்கும், அன்னியன் திரைப்படத்தில் சதாவுக்கும், சிவாஜி திரைப்படத்தில் சிரேயாவுக்கும் குரல் கொடுத்தார்..
# கனிகா (நடிகை)

## திரைத்துறை

### நடிகையாக

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2002 | 'ஃபைவ் ஸ்டார் | ஈசுவரி | தமிழ் |  |
| 2003 | 'ஒட்டேசி செப்புதன்னா | திவ்யா | தெலுங்கு |  |
| 2004 | அன்னவாரு | சுப்புலட்சுமி | கன்னடா |  |
| எதிரி | காயத்ரி நடராசன் | தமிழ் |  |  |
| ஆட்டோகிராப் | தேன்மொழி செந்தில் | தமிழ் |  |  |
| *2005* | டான்சர் | திவ்யா | தமிழ் |  |
| 2006 | நா ஆட்டோகிராப் | சந்தியா | தெலுங்கு |  |
| ' | திவ்யா | கன்னடம் |  |  |
| என்னிதும் | சினேகா | மலையாளம் |  |  |
| வரலாறு | காயத்ரி | தமிழ் |  |  |
| 2008 | ராசகுமாரி | ராசகுமாரி | கன்னடம் |  |
| 2009 | பாக்யதேவதா | டெய்சி பென்னி | மலையாளம் | சிறந்த மலையாள நடிகைக்கான பிலிம்பேர் விருதுக்காக நியமிக்கப்பட்டவர் |
| பழசிராசா | கைதேரி மாகம் | மலையாளம் |  |  |
| மை பிக் பாதர் | அன்சி | மலையாளம் |  |  |
| 2010 | துரோணா | துளசிமணி | மலையாளம் |  |
| 2011 | கிறித்தியன் பிரதர்சு | ஸ்டெல்லா | மலையாளம் |  |
| 2012 | 'கோப்ரா | ஆனி | மலையாளம் |  |
| 'ஸ்பிரிட் | மீரா | மலையாளம் | } |  |
# கனிகா (நடிகை)

## திரைத்துறை

### பின் குரல் கொடுப்பவராக

| ஆண்டு | படம் | இவருக்காக | மொழி | குறிப்பு |
| --- | --- | --- | --- | --- |
| 2005 | *சச்சின்* | ஜெனிலியா டி சௌசா | தமிழ் |  |
| 2005 | அந்நியன் | சதா | தமிழ் |  |
| 2007 | ''சிவாஜி' | சிரேயா சரன் | தமிழ் | } |
# கனிகா (நடிகை)

## திரைத்துறை

### பின்னணிப் பாடகராக

| ஆண்டு | தலைப்பு | படம் | மொழி | இசையமைப்பாளர் | குறிப்பு |
| --- | --- | --- | --- | --- | --- |
| 2002 | "எங்களுக்கு" | *பைவ் ஸ்டார்* | தமிழ் | பரசுராம்-ராதா |  |
| 2011 | "டேதடி" | * தூக்குடு* | தெலுங்கு | தமன் | } |
# கனிகா (நடிகை)

## திரைத்துறை

### விளம்பரங்கள்

கனிகா, நன்கறியப்பட்ட பல நிறுவனங்களின் பொருட்களை விளம்பரப்படுத்தியுள்ளார்.
குறிப்பிடத்தக்கவற்றுள் சில:  
- தி சென்னை சில்க்சு
- கல்யாண் சேலைகள், நகைகள்
- ரத்னா தங்க மாளிகை
- டாட்டா கோல்டு பிளசு
- ஆச்சி மசாலா
- சீமாசு சில்க்சு
# கனிகா (நடிகை)

## விருதுகள்

- ஏசியானெட் திரைப்பட விருதுகள் - பாக்யதேவதா, பழசிராஜா ஆகிய படங்களுக்காக சிறப்பு விருது  
- 2009 ஆண்டிற்கான மலையாளத் திரைப்பட விருது, சிறந்த நடிகை, பாக்யதேவதா, பழசிராஜா ஆகிய படங்களுக்காகப் பெற்றார்.
- 2009 ஆண்டிற்கான கேரளத் திரைப்பட சங்கத்தின் சிறப்பு நடிகைக்கான விருது
# அமராடக்கி

**அமராடக்கி** (ஆங்கிலம்: Amaradakki) என்பது இந்தியாவின் தமிழ்நாடு மநிலத்தின் புதுக்கோட்டை மாவட்டம், ஆவுடையார்கோயில் வட்டத்தில் அமைந்துள்ள ஒரு கிராமம். இந்தக் கிராமத்தின் முக்கிய வாழ்வாதாரமாக விவசாயம் உள்ளது.  
2001ஆம் ஆண்டின் கணக்கின்படி, 650 பேரில், 341 ஆண்களும், 309 பெண்களும் வாழ்கின்றனர், 399 பேர் கல்வி அறிவு மிக்கவர்கள்
# ஊட்டி வானொலி அதிர்வெண் தொலைநோக்கி

**வடிவமைப்பு**  
துருப்பிடிக்காத எஃகு கம்பிகள் பரவளைய பிரதிபலிப்பானை உருவாக்குகின்றன.ஊட்டி ரேடியோ டெலஸ்கோப் இந்திய உள்நாட்டு தொழில்நுட்ப வளங்களைக் கொண்டு வடிவமைக்கப்பட்டு உருவாக்கப்பட்டது. ORT 1970 இல் நிறைவு செய்யப்பட்டது. மேலும் இது உலகின் மிகவும் உணர்திறன் வாய்ந்த ரேடியோ தொலைநோக்கிகளில் ஒன்றாகத் தொடர்கிறது. இந்த தொலைநோக்கியைப் பயன்படுத்தி மேற்கொள்ளப்பட்ட கணிப்புகள் முக்கியமான கண்டுபிடிப்புகளுக்கு வழிவகுத்தது மற்றும் சூரிய குடும்பம் மற்றும் கோள்களின்  நிகழும் பல்வேறு நிகழ்வுகளை விளக்கியது.தொலைநோக்கியின் பிரதிபலிப்பு மேற்பரப்பு 1,100 மெல்லிய துருப்பிடிக்காத எஃகு கம்பிகளால் ஆனது, சிலிண்டரின் முழு நீளத்திற்கும் ஒன்றுக்கொன்று இணையாக இயங்குகிறது மற்றும் 24 ஸ்டீரபிள் (steerable ) பரவளைய சட்டங்களில் ஆதரிக்கப்படுகிறது. 90-டிகிரி மூலை பிரதிபலிப்பாளரின் முன் 1,056 அரை-அலை இருமுனைகளின் வரிசை தொலைநோக்கியின் முதன்மை ஊட்டமாக அமைகிறது. இது 2.3deg x 5.5sec(dec)' என்ற கோணத்தைக் கொண்டுள்ளது.
# ஊட்டி வானொலி அதிர்வெண் தொலைநோக்கி

## இதையும் பார்க்கவும்

- வானொலி அதிர்வெண் தொலைநோக்கி
- மாபெரும் மீட்டர்அலை வானொலி அதிர்வெண் தொலைநோக்கி
# மணியம்மை

**மணியம்மை** (*Maniammai*, 10 மார்ச் 1920 - 16 மார்ச் 1978) என அறியப்பட்ட *அரசியல்மணி*, திராவிடர் கழகத்தின் தலைவராக பதவி வகித்தவர்களுள் ஒருவராவார். இவர் பெரியாரின் மறைவிற்குப் பின்னர் திராவிடர் கழகத்தின் தலைவராக இருந்தவர்.
# மணியம்மை

## இளமைக் காலம்

மணியம்மையின் இயற்பெயர் காந்திமதி என்பதாகும் இவர் வேலூரில் வாழ்ந்த சுயமரியாதை இயக்கத் தொண்டரான கனகசபை முதலியார்–பத்மாவதி இணையாருக்கு மகளாக 1920ஆம் ஆண்டு மார்ச் திங்கள் 10 ஆம் நாள் பிறந்தார்.
அன்றைய தென்னாற்காடு மாவட்டத்தின் திராவிடர் இயக்கத் தலைவர்களில் ஒருவரான **அண்ணல்தங்கோ**, இவருக்கு **அரசியல்மணி** எனப் பெயர்சூட்டினார். அரசியல்மணி வேலூரில் உயர்நிலைப் பள்ளிக்கல்வியை முடித்தார். பின்னர் தமிழிலக்கியம் படித்துப் புலவர் பட்டம் பெற்றார்.
# மணியம்மை

## ஈ. வெ. இரா.வின் தொண்டர்

ஈ. வெ. இரா, “எல்லோரும் தூர இருந்தபடி உடம்பை ஜாக்கிரதையாகப் பார்த்துக் கொள்ளுங்கள் என்கிறார்கள். ஆனால் கூட இருந்து உதவிசெய்ய யாரும் இல்லை. என்னமோ என் காலத்தை ஓட்டிக்கொண்டிருக்கிறேன்” என வேலூர் கனகசபைக்கு 1943 ஆம் ஆண்டில் கடிதம் எழுதினார். அக்கடிதத்தைப் படித்த கனகசபை தனக்கு மகளான அரசியல்மணியை அழைத்துவந்து, “இந்தப் பெண் உங்கள்கூட இருந்து, உங்களைப் பார்த்துக்கொள்வார்” எனக் கூறி விட்டுச்சென்றார். அதன் பின்னர், பெரியார்தம் அணுக்கத் தொண்டராக இருந்து அவருக்குத் தேவையான உதவிகளை அரசியல்மணி செய்து வந்தார். அப்பொழுதிலிருந்து திராவிடர் கழகத்தினர் அவரை **மணியம்மை** என அழைக்கத் தொடங்கினார்.  
அண்ணன் மகனான ஈ. வெ. கி. சம்பத்து திகழ்வாரெனக் கருதப்பட்டது. ஆனால் அவர், ஈ. வெ. இரா.வின் விருப்பத்திற்கு மாறாகச் சுலோசனாவை மணந்ததார். ஈரோடு வீட்டைவிட்டு வெளியேறிச் சென்னையில் குடியேறினார். ஈ. வெ. இரா. உடன் கருத்து வேறுபாடு கொண்டு விலகியிருந்த கா. ந. அண்ணாதுரையோடு நெருக்கமாக இருந்தார். இதனால் அவர்மீது நம்பிக்கை இழந்த ஈ. வெ. இரா. தன்னுடைய சொந்த சொத்துகளையும் தன்னால் பொதுமக்களிடம் இருந்து திரட்டப்பட்ட நன்கொடைகளையும் தன் வாரிசாக இருந்து கவனித்துக்கொள்ள சட்டப்படியான ஏற்பாடுகளைச் செய்ய விரும்பினார். எனவே 1949ஆம் ஆண்டு ஏப்ரல் திங்கள் 9ஆம் நாள் ஈ. வெ. இராமசாமி – மணியம்மை திருமணம் நடந்தது. இதனால் கா. ந. அண்ணாதுரை தலைமையில் திராவிடர் கழக முன்னணித் தலைவர்களில் சிலரும் தொண்டர்கள் பலரும் பிரிந்து சென்று 1949 – செப்டம்பர் 17 ஆம் நாள் திராவிட முன்னேற்றக் கழகத்தைத் தொடங்கினர். இத்திருமணத்தால் மணியம்மை பல்வேறு வசவுகளுக்கு ஆளானார்.
# மணியம்மை

## சொற்பொழிவாளர்

1944ஆம் ஆண்டில் சேலத்தில் நடந்த திராவிடர் கழக மாநாட்டில் தன்னுடைய முதற் சொற்பொழிவை நிகழ்த்தினார். அதன் பின்னர் தன்னுடைய இறுதிக்காலம் வரை சுயமரியாதை மாநாடு, திராவிடர் கழக மாநாடு, திராவிட மகளிர் மாநாடு உள்ளிட்ட பல கூட்டங்களில் சொற்பொழிவுகளை நிகழ்த்தினார். அவருடைய சொற்பொழிவுகளில் சில, *அம்மா பேசுகிறார்* என்னும் தலைப்பில் நூலாக வெளியிடப்பட்டு உள்ளது.
# மணியம்மை

## எழுத்தாளர்

தமிழிலக்கியத்தில் புலவர் பட்டம் பெற்ற மணியம்மையார் எழுத்தாற்றல் பெற்றவராகவும் விளங்கினார். 1944 ஆம் ஆண்டில் குடியரசு இதழில் இரண்டும் ஒன்றே என்னும் தலைப்பில் கந்தபுராணத்தையும் இராமாயணத்தையும் ஒப்பாய்வு செய்து கட்டுரை எழுதினார்.  
1974 – ஏப்ரல் 4ஆம் நாள் இழிவு ஒழிப்புக் கிளர்ச்சி, தமிழகம் முழுவதும் இருந்த அஞ்சலகங்களின் முன்னர் திராவிடர் கழகத்தால் நடத்தப்பட்டது. சென்னையில் நடந்த கிளர்ச்சிக்கு மணியம்மையார் தலைமை தாங்கினார்.  
தில்லியில் இராமலீலை நடத்தி இராவணன் உருவத்தைக் கொளுத்தும் நிகழ்ச்சியில் இந்தியாவின் அன்றைய குடியரசுத் தலைவர் பக்ருதின் அலி அகமதுவும் இந்திய ஒன்றிய அரசாங்கத்தின் அன்றைய தலைமை அமைச்சர் இந்திரா காந்தியும் கலந்துகொள்ளக் கூடாதென 1974 – அக்டோபர் 26ஆம் நாள் மணியம்மையார் வேண்டுகோள் விடுத்தார். ஆனால் அவர்கள் அந்நிகழ்வில் கலந்துகொண்டனர். அதனைக் கண்டிக்கும் வகையில் 1974 – திசம்பர் – 25ஆம் நாள் சென்னையில் **இராவணன் லீலை** திராவிடர் கழகத்தின் சார்பில் கொண்டாடப்பட்டது. மணியம்மையார் அக்கொண்டாட்டத்திற்குத் தலைமை வகித்தார். இராமன், சீதை, இலக்குவன் உருவங்களை அவர் தீயிட்டுக் கொளுத்தினார்.  
1976 – சனவரி – 31ஆம் நாள் அறிவிக்கப்பட்ட நெருக்கடி நிலையின் பொழுது மணியம்மையார் கைது செய்யப்பட்டு சிறையில் அடைக்கப்பட்டார்.  
1977 – அக்டோபர் 30ஆம் நாள் சென்னைக்கு வருகை தந்த அன்றைய இந்திய ஒன்றிய அரசாங்கத்தின் தலைமை அமைச்சர் இந்திரா காந்திக்கு கறுப்புக் கொடி காட்டும் போராட்டம் நடைபெற்றது. அப்போராட்டத்திற்குத் தலைமை தாங்கிய மணியம்மையார் கைது செய்யப்பட்டு சிறையில் அடைக்கப்பட்டார்.
# மணியம்மை

## நிர்வாகி

ஈ. வெ. இரா வாழ்ந்த காலத்தில் அவர் திருச்சி நகரில் உருவாக்கிய கல்வி நிறுவனங்களையும் குழந்தைகள் காப்பகத்தையும் மணியம்மையார் திறம்பட நிர்வகித்தார்.  
ஈ. வெ. இரா.வின் மறைவிற்குப் பின்னர் திராவிடர் கழகத்தின் தலைவர் பொறுப்பை ஏற்று பல்வேறு போராட்டங்களை நடத்தினார். கட்டுக்கோப்பு சிதைந்துவிடாமல் அதனைக் காத்தார். மேலும் அவ்வியக்கத்தின் துணை அமைப்புகளையும் திறம்பட நிர்வகித்தார்.
# மணியம்மை

## மறைவு

1974 ஆம் ஆண்டிலிருந்த உடல்நலம் குன்றியிருந்த மணியம்மையார், 1978 – மார்ச் 16 ஆம் நாள் மரணமடைந்தார்.
# மாபெரும் மீட்டர்அலை வானொலி அதிர்வெண் தொலைநோக்கி

**மாபெரும் மீட்டர்அலை ரேடியோ தொலைநோக்கி** (Giant Metrewave Radio Telescope (GMRT)), இந்தியாவின் புனே நகருக்கு அருகாமையில் அமைந்துள்ள உலகின் மிகப்பெரிய <sup>,</sup> மீட்டர் அலைநீளம் கொண்ட ரேடியோ தொலைநோக்கிகளின் அணியாகும். டாடா அடிப்படை ஆராய்ச்சி நிறுவனம், மும்பையின், ஒரு பகுதியான ரேடியோ வானியற்பியல் தேசிய மையத்தினால் இயக்கப்படுகின்றது.
# ஆவியுயிர்ப்பு

ஊடாகவே அதிக அளவில் ஆவியுயிர்ப்பு நிகழும்.]]
மேல் உருவாகியிருக்கும் இம்முகில்கள் ஆவியுயிர்ப்பின் விளைவுகளாகும்.]]  
தாவரங்களில் இருந்து நீர் நீராவி நிலையில் ஆவியாதலே **ஆவியுயிர்ப்பு** (*Transpiration*) எனப்படும். ஒளிச்சேர்க்கை நிகழ்வின்போது வாயு பரிமாற்றத்திற்காக இலைவாய்கள் திறந்திருக்கும் நிலையில், தாவரத்தில் மேல்நோக்கி எடுத்து வரப்படும் நீரானது ஆவியாக இலைவாய்களூடாக வெளியேறும். இது முக்கியமாக இலைகளிலுள்ள இலைவாய்களூடாகவே இடம்பெற்றாலும், தாவரங்களின் ஏனைய பகுதிகளிலிருந்தும் ஆவியுயிர்ப்பு சிறிதளவில் நிகழும். இலைவாய் தவிர புறத்தோல், தண்டிலுள்ள பட்டைவாய்களூடாகவும் ஆவியுயிர்ப்பு நிகழ்வதுண்டு.  
இது ஆவியாதல் போன்ற ஒரு செயற்பாடாகும். இது விலங்குகளில் வியர்த்தல் போன்றதென்றாலும் இரண்டுக்கும் பல வேறுபாடுகளும் உண்டு. மழை போதுமான அளவில் கிடைக்கும் இடங்களில் ஆவியுயிர்ப்பைத் தடுக்க தாவரங்கள் இசைவாக்கம் அடைந்திருக்காது. எனினும் வறண்ட பிரதேசங்களில் வாழும் தாவரங்களான கள்ளி போன்றவை ஆவியுயிர்ப்பைக் குறைக்க நன்றாக இசைவாக்கம் அடைந்துள்ளன. ஆவியுயிர்ப்பு வீதம் பல காரணிகளால் செல்வாக்குச் செலுத்தப்படுகின்றது.
# ஆவியுயிர்ப்பு

## ஆவியுயிர்ப்பு வேகத்தை பாதிக்கும் காரணிகள்

ஆவியுயிர்ப்பு வீதம் பல காரணிகளில் தங்கியிருக்கும்
| காரணி | ஆவியுயிர்ப்பு வீதத்தைப் பாதிக்கும் விதம் |  |
| --- | --- | --- |
| இலைகளின் எண்ணிக்கை | இலைகளின் எண்ணிக்கை கூடும்போது வாயுப் பரிமாற்றம் நிகழும் மேற்பரப்பு கூடும். எனவே, இலைகளின் எண்ணிக்கை கூடினால் ஆவியுயிர்ப்பு வீதம் கூடும். |  |
| இலைவாய்களின் எண்ணிக்கை | இலைவாய்களின் எண்ணிக்கை கூடினால் ஆவியுயிர்ப்பு வீதம் கூடும் (இலைவாயினூடாகவே கூடியளவு நீர் ஆவியுயிர்ப்பால் வெளியேறும்.). |  |
| இலையில் புறத்தோல் காணப்படல் | மெழுகு போன்ற புறத்தோல் காணப்பட்டால் சூரிய ஒளி தெறிக்கச் செய்யப்படும். இதனால் வெப்பம் குறைக்கப்பட்டு ஆவியுயிர்ப்புக் குறைக்கப்படும். |  |
| ஒளிச் செறிவு | ஒளிச்செறிவு கூடினால் இலைவாய்கள் திறக்கப்பட்டு ஆவியுயிர்ப்பு கூடும். |  |
| வெப்பநிலை | வெப்பநிலையானது ஆவியுயிர்ப்பின் மீது மூன்று முறைகளில் செல்வாக்குச் செலுத்தும்:-
1) கூடிய வெப்பநிலையில் ஆவியாதல் கூடி ஆவியுயிர்ப்புக் கூடும்.  
2) புறச்சூழலில் ஈரப்பதம் குறைவதால் ஆவியுயிர்ப்புக் கூடும்.  
3) நீரின் இயக்கவாற்றல் கூட்டப்படுவதால் ஆவியுயிர்ப்பு வீதம் கூடும். |  |
| சார்பு ஈரப்பதம் | உலர்வான வளி ஆவியுயிர்ப்பு வீதத்தைக் கூட்டும். |  |
| நீர் வழங்கல் | நீர் வழங்கல் குறையும்போது வெளியிடப்படும் நீரின் அளவைத் தாவரம் குறைக்கும். எனவே, ஆவியுயிர்ப்புக் குறையும். | } |
# ஆவியுயிர்ப்பு

## ஆவியுயிர்ப்பு வகைகள்

- இலைவாய் ஆவியுயிர்ப்பு
- புறத்தோலுக்குரிய ஆவியுயிர்ப்பு
- பட்டைவாய் ஆவியுயிர்ப்பு  
இவற்றில் பொதுவாக இலைவாயினூடாகவே அதிகமான நீராவி ஆவியுயிர்ப்பு மூலம் வெளியேறுகின்றது.
# ஆவியுயிர்ப்பு

## ஆவியுயிர்ப்பு வீதத்தை அளவிடல்

எடுகோளாக ஒரு தாவரத்தின் ஆவியுயிர்ப்பு வீத்தத்தை அளவிடும் ஒரு கருவியே உறிஞ்சன்மானி ஆகும்.  
இதன் போது குழாயினுள் நகரும் வளிக்குமிளியின் வேகத்தை அளவிடுவதன் மூலம் ஆவியுயிர்ப்பு வீதத்தை அளவிட முடியும்.
# ஆவியுயிர்ப்பு

## ஆவியுயிர்ப்பைக் குறைக்க தாவரங்கள் கொண்டுள்ள இசைவாக்கங்கள்

- இலைக்குழிகளில் இலைவாய் காணப்படுதல். உதாரணம்- சவுக்கு
- இலைகள் ஒடுக்கப்பட்டு முட்களாக திரிபடைந்திருத்தல். உதாரணம்- கள்ளி, நாகதாளி
- தண்டில் நீர் சளியமாக சேமிக்கப்பட்டிருத்தல்.
- புறத்தோல் தடிப்பாக இருத்தல்.
# சுழல் மின்னணுவியல்

**சுழல் மின்னணுவியல்** அல்லது **சுழல் மின்னியல்** (*Spintronics*) என்பது மின்னணு (இலத்திரன்) அணுவின் கருவைச் சுற்றிவருகையில் தானும் சுயசுழற்சிக்குட்படுவதால் மின்னியல் கொண்டுசெல்வதைக் குறிக்கும்.)இலத்திரன்களின் மறையேற்ற நகர்வினால் மின்னோட்டம் தூண்டப்படுவதுடன் சுழற்சி இயல்பு காரணமான பண்புகுறித்த அறிகைகள் அறிவியல் துறையில் மிகமுக்கிய அடைவாக இருப்பதுடன் கணினியியலில் இதன் பயன்படுத்துகை பற்றி ஆராயப்பட்டுவருகின்றது.
# சுழல் மின்னணுவியல்

## வரலாறு

1980களில் திண்ம நிலை கருவிகளில் சுழற்சியில் தங்கியதான இலத்திரன் கொண்டுசெல்லல் கண்டறியப்பட்டதிலிருந்து **சுழல் மின்னணுவியல்** முக்கியத்துவம் பெற்றது. இது ஜோன்சன்(Johnson) மற்றும் சில்சுபீ (Silsbee) ஆகியோரால் 1985இல் அவதானிக்கப்பட்ட இரும்புக் காந்த உலோகங்களிலிருந்து முனைவாக்கப்பட்ட சுழல் இலத்திரன் பாய்வது அல்பேர்ட் பேர்ட்டு . மற்றும் பீட்டர் குறுன்பேர்க் முதலானோரால்(1988). தனித்தனியாக அறியப்பட்ட பாரிய காந்தத் தடை :en:Giant magnetoresistance முதலியவற்றையும் உள்ளடக்கும். ஆயினும் சுழல் மின்னணுவியலின் தோற்றுவாய் இதற்கும் முந்தியதாக மேசேவேய் மற்றும் டெட்ரோவ் ஆகியோரால் முன்னெடுக்கப்பட்ட இரும்புக் காந்தம் அல்லது மீகடத்தி அறிதலுடன் மற்றும் 1970களில் யூலியரால் மேற்கொள்ளப்பட்ட கந்த சுரங்கம் குறித்த ஆரம்பப் பரிசோதனைகளுடன் பார்க்கவேண்டியது ஆனால் சுழல் மின்னணுவியலில் குறைக்கடத்தியின் பயன்பாடு 1990இல் சுப்பியியோ டாட்டா மற்றும் தாஸ் முதலானோரால் கொள்கை அளவில் முன்வைக்கப்பட்ட சுழல்புல தாக்கத் திரிதடையம் பற்றிய முன்மொழிவுடன் ஆரம்பிக்கும்.
# வகையிடலின் பெருக்கல் விதி

நுண்கணிதத்தில் **வகையிடலின் பெருக்கல் விதி** அல்லது **பெருக்கல் விதி** (*product rule*) என்பது, இரண்டு அல்லது இரண்டுக்கு மேற்பட்ட சார்புகளின் பெருக்கலாக அமையும் சார்பினை வகையிடும் வழிமுறையைத் தருகின்ற ஒரு விதியாகும்.  
இவ்விதியின் கூற்று:  
*f* , *g* வகையிடத்தக்கச் சார்புகள் எனில்:  
:<math>(f\cdot g)'=f'\cdot g+f\cdot g' \,\! </math>  
லைப்னிட்சின் குறியீட்டில் இவ்விதி:  
:<math>\dfrac{d}{dx}(u\cdot v)=u\cdot \dfrac{dv}{dx}+v\cdot \dfrac{du}{dx}</math>.  
வகையீடுகளின் குறியீட்டில் இவ்விதியைப் பின்வருமாறு எழுதலாம்:  
:<math> d(uv)=u\,dv+v\,du</math>.  
இவ்விதியின்படி மூன்று சார்புகளின் பெருக்கலாக அமையும் சார்பின் வகைக்கெழு:  
:<math>\dfrac{d}{dx}(u\cdot v \cdot w)=\dfrac{du}{dx} \cdot v \cdot w + u \cdot \dfrac{dv}{dx} \cdot w + u\cdot v\cdot \dfrac{dw}{dx}</math>.
# வகையிடலின் பெருக்கல் விதி

## லைப்னிட்சின் கண்டுபிடிப்பு

இந்தப் பெருக்கல் விதி லைப்னிட்சின் கண்டுபிடிப்பாகக் கருதப்படுகிறது (மாற்றுக் கருத்தும் உள்ளது). லைப்னிட்ஸ் இவ்விதியை வகையீடுகளைக் கொண்டு விளக்கியுள்ளார்.  
*u*(*x*) , *v*(*x*) இரு வகையிடக்கூடிய சார்புகள் எனில் *uv* இன் வகையீடு:  
: <math>
\begin{align}
d(u\cdot v) & {} = (u + du)\cdot (v + dv) - u\cdot v \\
& {} = u\cdot dv + v\cdot du + du\cdot dv.
\end{align}
</math>  
*du*·*dv* மதிப்புத் தவிர்க்கத்தக்க அளவு சிறியதாகையால் அதை விட்டுவிடக் கிடைப்பது,  
:<math>d(u\cdot v) = v\cdot du + u\cdot dv \,\! </math>  
இது பெருக்கல் விதியின் வகையீட்டு வடிவமாகும்.  
*dx* ஆல் வகுக்க,  
:<math>\frac{d}{dx} (u\cdot v) = v \cdot \frac{du}{dx} + u \cdot \frac{dv}{dx} \,\! </math>  
இதனைப் பின்வருமாறும் எழுதலாம்:  
:<math>(u\cdot v)' = v\cdot u' + u\cdot v'. \,\! </math>
# வகையிடலின் பெருக்கல் விதி

## எடுத்துக்காட்டுகள்

- வகையிட வேண்டிய சார்பு  
:<math> f(x) = x^2 sinx </math> எனில் பெருக்கல் விதியைப் பயன்படுத்த,  
:<math>(f(x))' = sinx (x^2)' + x^2 (sinx)' \,\! </math>  
:::<math> = sinx (2x) + x^2 (cosx) \,\! </math>  
:::<math> = 2xsinx + x^2cosx \,\! </math>  
- பெருக்கல் விதியின் ஒரு சிறப்பு வகையாக வகையிடலின் மாறிலிப் பெருக்கல் விதியை அடையலாம்.  
பெருக்குத்தொகையில் உள்ள இரு சார்புகளில் ஒன்று மாறிலியாக இருந்தால் பெருக்கல் விதியானது மாறிலிப் பெருக்கல் விதியாக மாறிவிடும்.  
பெருக்கல் விதிப்படி,
:<math>(cf(x))' = c(f(x))' + f(x)(c)' \,\! </math>  
மாறிலி c இன் வகைக்கெழு பூச்சியம் என்பதால்,  
::<math> (cf(x))' = cf'(x) \,\! </math> இது வகையிடலின் மாறிலிப் பெருக்கல் விதியாகும்.
# வகையிடலின் பெருக்கல் விதி

## பொதுவான பிழை

பொதுவாக வகையிடும்போது நிகழக்கூடிய ஒரு பிழை (*uv*) இன் வகைக்கெழுவை (*u*&nbsp;&prime;)(*v*&nbsp;&prime;) எனக் கருதிவிடுவது ஆகும். லைப்னிட்சுக்கும் இத்தவறு நேர்ந்ததுண்டு ஆனால் இவ்வாறு உண்மையில் அமையாது என்பதற்கு எளிதாக மாற்று எடுத்துக்காட்டுகளைத் தரமுடியும்.
# வகையிடலின் பெருக்கல் விதி

## நிறுவல்

பெருக்கல் விதியை எல்லைகளின் பண்புகளையும் வகையிடலின் வரையறையும் பயன்படுத்தி நிறுவுதல்.  
:<math> h(x) = f(x)g(x),\,</math>  
*&fnof;* , *g* -என்பவை *x* இல் வகையிடத்தக்கச் சார்புகள் எனில்,  
:<math>h'(x) = \lim_{w\to x}{ h(w) - h(x) \over w - x} = \lim_{w\to x}{f(w)g(w) - f(x)g(x) \over w - x} \qquad\qquad(1)</math>  
இதிலுள்ள <math> f(w)g(w) - f(x)g(x)\qquad\qquad(2) </math> என்பது பெரிய செவ்வகத்தின் பரப்புக்கும் சிறிய செவ்வகத்தின் பரப்புக்குமுள்ள வித்தியாசம் ஆகும்.  
இவ்விரண்டு செவ்வகங்களுக்கு இடையேயுள்ள பகுதியை இரு செவ்வகங்களாகப் பிரிக்கலாம். இவ்விரு பகுதிகளின் பரப்புகளின் கூடுதல்:  
:<math> f(x) \Bigg( g(w) - g(x) \Bigg) + g(w)\Bigg( f(w) - f(x) \Bigg).\qquad\qquad(3) </math>  
<math>\qquad(2)</math> = <math>\qquad(3)</math> என்பதால்,  
:<math> f(w)g(w) - f(x)g(x) = f(x) \Bigg( g(w) - g(x) \Bigg) + g(w)\Bigg( f(w) - f(x) \Bigg)\qquad\qquad(4) </math>  
இதை (1) இல் பயன்படுத்த,  
:<math>\lim_{w\to x}\( f(x) \( {g(w) - g(x) \over w - x} \) + g(w)\( {f(w) - f(x) \over w - x} \) \)\qquad(4)</math>  
இதிலுள்ள அனைத்து எல்லைகளின் மதிப்பையும் காண முடியும் என எடுத்துக்கொண்டால்,  
:<math> \(\lim_{w\to x}f(x)\) \(\lim_{w\to x} {g(w) - g(x) \over w - x}\)
+ \(\lim_{w\to x} g(w)\) \(\lim_{w\to x} {f(w) - f(x) \over w - x} \)
\qquad(5) </math>  
இப்பொழுது  
- <math>\lim_{w\to x}f(x) = f(x),</math> (&nbsp;*w*&nbsp;→&nbsp;*x* எனும்போது *f*(*x*) மாறுவதில்லை)
- <math>\lim_{w\to x} g(w) = g(x),\, </math> (வகையிடத்தக்கச் சார்புகள் தொடர்ச்சியானவை என்பதால் இது உண்மை)
- <math> \lim_{w\to x} {f(w) - f(x) \over w - x} = f'(x) </math> &nbsp;&nbsp; and &nbsp;&nbsp; <math> \lim_{w\to x} {g(w) - g(x) \over w - x} = g'(x) </math> (*f* , *g* இரண்டும் *x* இல் வகையிடத்தக்கதாய் இருப்பதால்)  
இம்முடிவுகளை (5) இல் பயன்படுத்த,  
:<math> h'(x) = f(x)g'(x) + g(x)f'(x). \,</math> எனவே வகையிடலின் பெருக்கல் விதி நிறுவப்பட்டது.  
வேறுபல முறைகளிலும் இவ்விதியை நிறுவ முடியும்.
# வகையிடலின் பெருக்கல் விதி

## பொதுமைப்படுத்துதல்

### இரண்டுக்கும் மேற்பட்ட சார்புகளுக்கு

பெருக்கல் விதியை இரண்டுக்கும் மேற்பட்ட சார்புகளுக்கும் விரிவுபடுத்தலாம்:  
- மூன்று சார்புகளுக்கு:  
:<math>\frac{d(uvw)}{dx} = \frac{du}{dx}vw + u\frac{dv}{dx}w + uv\frac{dw}{dx}\,\! </math>.  
- <math>f_1, \dots, f_k</math> ஆகிய *k*-சார்புகளுக்கு:  
:<math>\frac{d}{dx} \ [ \prod_{i=1}^k f_i(x) \ ]
= \sum_{i=1}^k \(\frac{d}{dx} f_i(x) \prod_{j\ne i} f_j(x) \)
= \( \prod_{i=1}^k f_i(x) \) \( \sum_{i=1}^k \frac{f'_i(x)}{f_i(x)} \).</math>
# வகையிடலின் பெருக்கல் விதி

## பொதுமைப்படுத்துதல்

### உயர்வரிசை வகைக்கெழுக்கள்

பெருக்கல் விதியை இரு சார்புகளின் பெருக்கலாக அமையும் சார்பின் *n* ஆம் வரிசை வகையிடலுக்குப் பொதுமைப்படுத்தலாம்:  
:<math>(uv)^{(n)}(x) = \sum_{k=0}^n {n \choose k} \cdot u^{(n-k)}(x)\cdot v^{(k)}(x).</math>  
பொதுமைப்படுத்தப்பட்ட பெருக்கல் விதி, பொது லைப்னிட்ஸ் விதி அல்லது லைப்னிட்ஸ் விதி என அழைக்கப்படுகிறது.
# வகையிடலின் பெருக்கல் விதி

## பொதுமைப்படுத்துதல்

### உயர்வரிசை பகுதி வகைக்கெழுக்கள்

உயர்வரிசை பகுதி வகையிடலுக்கான பொதுமைப்படுத்தப்பட்ட பெருக்கல் விதி:  
:<math>{\partial^n \over \partial x_1\,\cdots\,\partial x_n} (uv)
= \sum_S {\partial^{|S|} u \over \prod_{i\in S} \partial x_i} \cdot {\partial^{n-|S|} v \over \prod_{i\not\in S} \partial x_i}</math>  
மூன்றாம் வரிசைப் பகுதி வகையிடல்:  
:<math>\begin{align} &{}\quad {\partial^3 \over \partial x_1\,\partial x_2\,\partial x_3} (uv) \\ \\
&{}= u \cdot{\partial^3 v \over \partial x_1\,\partial x_2\,\partial x_3} + {\partial u \over \partial x_1}\cdot{\partial^2 v \over \partial x_2\,\partial x_3} + {\partial u \over \partial x_2}\cdot{\partial^2 v \over \partial x_1\,\partial x_3} + {\partial u \over \partial x_3}\cdot{\partial^2 v \over \partial x_1\,\partial x_2} \\ \\
&{}\qquad + {\partial^2 u \over \partial x_1\,\partial x_2}\cdot{\partial v \over \partial x_3}
+ {\partial^2 u \over \partial x_1\,\partial x_3}\cdot{\partial v \over \partial x_2}
+ {\partial^2 u \over \partial x_2\,\partial x_3}\cdot{\partial v \over \partial x_1}
+ {\partial^3 u \over \partial x_1\,\partial x_2\,\partial x_3}\cdot v. \end{align}</math>
# பொறிஸ் பெக்கர்

பொறிஸ் பெக்கர் 22, நவம்பர், 1967, லைமன், ஜெர்மனி (Boris Franz Becker) ஒரு முன்னாள் ரெனிஸ் வீரரும், ஒலிம்பிக் சம்பியனும் ஆவார். இவர் ரெனிஸ் வரலாற்றில் குறிப்பிடத்தக்கவர். 6 கிராண்ட் சிலாம் பட்டங்களை வென்றவர். 3 விம்பிள்டன் பட்டங்களை வென்றவர். தனிநபர் ஆட்டத்தில் 49 தடவைகளும், இரட்டையர் ஆட்டத்தில் 15 தடவைகளும் வெற்றி பெற்றவர்.
உலக ரெனிஸ் தரவரிசையில் 12 வாரங்கள் தொடர்ந்து முதலிடத்திலிருந்து சாதனை படைத்தவர். தனது 17வது வயதில் தனிநபர் ஆண்கள் விம்பிள்டன் போட்டியில் வெற்றி பெற்று இன்று வரை ரெனிஸ் வரலாற்றில் இளம் விம்பிள்டன் வீரனாக இருப்பவர்.  
மேற்கு ஜெர்மனியில் பிறந்த இவர் செக்கொஸ்லொவோக்கியாவில் வளர்ந்தார். இவரது பெற்றோர்கள் கத்தோலிக்க மதத்தைச் சேர்ந்தவர்கள். இவரது தாயாரின் குடும்பத்தின் ஒரு பகுதியினர் யூத இனத்தைச் சேர்ந்தவர்கள்.,. இவரது தந்தை கார்ல் ஹைன்ஸ் ஒரு கட்டிடக் கலைஞர்.
# பொறிஸ் பெக்கர்

### பெருவெற்றித் தொடர் (கிராண்ட் சிலாம்)

#### ஒற்றையர்: 10 (6–4)

| வெற்றியாளர் | 1985 | விம்பிள்டன் | புற்றரை | கெவின் குர்ரென் | 6–3, 6–7<sup>(4–7)</sup>, 7–6<sup>(7–3)</sup>, 6–4 |
| --- | --- | --- | --- | --- | --- |
| வெற்றியாளர் | 1986 | விம்பிள்டன் <small>(2) | புற்றரை | இவான் லென்டில் | 6–4, 6–3, 7–5 |
| இரண்டாமிடம் | 1988 | விம்பிள்டன் | புற்றரை | இசுடீபன் எட்பர்க் | 6–4, 6–7<sup>(2–7)</sup>, 4–6, 2–6 |
| வெற்றியாளர் | 1989 | விம்பிள்டன் <small>(3) | புற்றரை | இசுடீபன் எட்பர்க் | 6–0, 7–6<sup>(7–1)</sup>, 6–4 |
| இரண்டாமிடம் | 1990 | விம்பிள்டன் | புற்றரை | இசுடீபன் எட்பர்க் | 2–6, 2–6, 6–3, 6–3, 4–6 |
| இரண்டாமிடம் | 1991 | விம்பிள்டன் | புற்றரை | மிச்சேல் இசுடிச் | 4–6, 6–7<sup>(4–7)</sup>, 4–6 |
| இரண்டாமிடம் | 1995 | விம்பிள்டன் | புற்றரை | பீட் சாம்ப்ரஸ் | 7–6<sup>(7–5)</sup>, 2–6, 4–6, 2–6 |
# தொதல்

**தொதல்** அல்லது **தொடோல்** , என்பது இலங்கைச் சோனகர் சமையலில் இடம்பெறும் ஒரு இனிப்புவகை உணவு ஆகும். இது மலாயா வழியாக இலங்கை வந்திருக்கலாம் எனவும் கருதப்படுகிறது. இப்பண்டம் யாழ்ப்பாணத்தில் தோன்றியதாகவும் கூறப்படுகிறது. இதனைப் பச்சரிசி, தேங்காய், சீனி, பயறு, முந்திரி, ஏலக்காய் உட்பட்ட பொருட்களைப் பயன்படுத்திச் செய்வர்.  
யாழ்ப்பாணத்தில் இப்பலகாரம் 'சர்க்கரைக் கழி' என்று அழைக்கப்படுகிறது. சிங்களவர்கள் இதனைக் ***களுதொதல்*** என்பார்கள். அவர்கள் கித்துள்பனங்கட்டியையே தொதல் செய்யப் பயன்படுத்துவார்கள்.
# ஈழத்தமிழர் சமையல்

**ஈழத்தமிழர் சமையல்** என்பது தமிழர் சமையலில் தனித்துவம் மிக்க உணவுகளையும், சமையல் நுட்பங்களையும், கருவிகளையும், விருந்தோம்பல் பண்புகளையும் கொண்ட ஒரு சமையல் ஆகும். ஈழத்தமிழர் தாயகப்பகுதியின் சூழலியல், இலங்கையில் வாழும் பிற சமூகங்களின் உணவு வழக்கங்கள், கேரளத் தாக்கம், புகலிடச் சமையல்களின் தாக்கம் ஆகியன ஈழத்தமிழர் சமையலில் பல தனித்துவ அம்சங்களை கொண்டுவந்துள்ளன.  
ஈழத்தமிழர் தாயகப்பகுதி பனை, தென்னை, மா, பிலா, வாழை, மரக்கறிகள், பல்வேறு தானியங்கள், சுவைப்பொருட்கள், கடலுணவுகள் நிறைந்தது. எனவே இயல்பாக இவை சமையலில் இடம்பெறுகின்றன. குறிப்பாக :
# ஈழத்தமிழர் சமையல்

## உணவுகள்

- [[ஒடியல் கூழ்
- புட்டு
- இடியப்பம்
- கொத்து ரொட்டி
- அப்பம்
- பனங்காய்ப் பணியாரம்
- புழுக்கொடியல்
- பனஞ்சாராயம்
- பனாட்டு
- பனங்கட்டி
- சொதி
- சம்பல்
- தொதல்
- வாய்ப்பன்
- புளிச்சல்
- பரித்தித்துறை வடை
- கோவும்
- அச்சாறு
- பாண் / வெதுப்பி
- ஃபண் (உணவு)
- உழுத்தம் சுவாலை
- முட்டை மா
- பொரி விளாங்காய்
- எள்ளுப்பாகு
- நெல்லிரசம்
- கோழிப்புக்கை
- இட்லி
# காற்றுச் சுழலி

**காற்றுச்சுழலி** அல்லது **காற்று விசையாழி** (*wind turbine*, தமிழில் இது **காற்றாலை** என்றும் சில வேளைகளில் அழைக்கப்படுகிறது) என்பது காற்றின் இயக்க ஆற்றலை மின்னாற்றலாக மாற்றும் ஒரு இயந்திரம் ஆகும். காற்றாலைப் பண்ணைகளில் நிறுவப்படும் பல நூற்றுக்கணக்கான பெரிய விசையாழிகள் இப்போது 650 கிகாவாட்டு ஆற்றலை உற்பத்தி செய்கின்றன, அத்துடன் ஆண்டுதோறும் ஆற்றல் 60 கிகாவாட்டால் அதிகரிக்கப்படுகின்றது. காற்றுச் சுழலிகள் இடைவிடாத புதுப்பிக்கத்தக்க ஆற்றலின் முக்கிய மூலமாக உள்ளன, மேலும் பல நாடுகளில் ஆற்றல் செலவைக் குறைக்கவும், புதைபடிவ எரிபொருட்களில்ள் நம்பியிருப்பதைக் குறைக்கவும் பயன்படுத்தப்படுகின்றன. ஒளிமின்னழுத்த, நீர், புவிவெப்ப, நிலக்கரி மற்றும் எரிவளிம ஆற்றல் மூலங்களுடன் ஒப்பிடுகையில், 2009 ஆம் ஆண்டு நிலவரப்படி, காற்றானது "மிகக்குறைந்த பைங்குடில் வளிம உமிழ்வுகள், குறைந்த நீர் நுகர்வுத் தேவைகள் மற்றும் மிகவும் சாதகமான சமூகத் தாக்கங்களைக் கொண்டது" என்று கூறுகிறது.  
படகுகள் அல்லது கூண்டுவண்டிகளுக்கான துணை ஆற்றலுக்கான மின்கல மின்னூட்டல், போக்குவரத்து எச்சரிக்கைப் பலகைகளை இயக்குதல் போன்ற பயன்பாடுகளுக்கு சிறிய காற்றுச் சுழலிகள் பயன்படுத்தப்படுகின்றன. பெரிய காற்றுச் சுழலிகள், பயன்படுத்தப்படாத மின்சாரத்தை மின் வலைப்பின்னல் வழியாக பயன்பாட்டு வழங்குனருக்கு மீண்டும் விற்பனைக்கு விடுவதன் மூலம் உள்நாட்டு மின் விநியோகத்திற்கு பங்களிக்க முடியும்.  
தற்கால பொறியியல் மற்றும் தொழினுட்பமுறைகளில் காற்றுச்சுழலியின் தேவை அதிகரிப்பிற்கு ஏற்றாற்போல, அது கிடைமட்ட மற்றும் செங்குத்து அச்சு சுழலிகளாக வகைபடுத்தப்படுகிறது. காற்றின் மூலம் ஆற்றலானது பெறப்படுவதால் இச்செயல்முறை புதுப்பிக்கத்தக்க ஆற்றல் வளங்களுள் ஒன்றாகக் கருதப்படுகிறது. அதாவது இந்த ஆற்றலை மீண்டும் மீண்டும் உற்பத்தி செய்து பயன்படுத்திக்கொள்ள இயலும்.
# காற்றுச் சுழலி

## காற்றின் வகைகள்

### நேர்க் காற்று

நேர்க் காற்று என்பது ஒரே திசையை நோக்கிச் சீரான வேகத்தில் தொடர்ச்சியாகவும் அலைகள் குறைந்தும் வீசும் காற்று ஆகும். புவியமைப்பின் காரணமாகப் பல இடங்களில் நேர்க் காற்று வீசும். இந்த வகைக் காற்று காற்றாலைகளுக்குப் பெரிதும் பயன் உள்ளதாக அமையும். காற்றுச் சுழலிகளுக்கு அதிக காலத்திற்குக் நேர் காற்று தேவைப்படுகிறது என்பதால் இவ்வகைக் காற்று வீசும் இடங்களில் தான் பெரும்பாலான காற்றுச் சுழலிகள் அமைக்கப் படுகின்றன. அதனால் பெருமளவு மின்சாரத்தை உற்பத்தி செய்ய முடியும்.
# காற்றுச் சுழலி

## காற்றின் வகைகள்

### அலைக் காற்று

அலைக் காற்று நேர்க்காற்றில் இருந்து சற்றுத் துண்டிக்கப்பட்டது. விட்டு விட்டு வீசும் தன்மை கொண்டது. இது ஒரு சில இடங்களில் மட்டுமே காணப்படுகின்றது. உதாரணமாக, சிறிய மலைப் பள்ளத்தாக்குகளைத் தாண்டிவரும் காற்று, அல்லது பெரும் காடு அல்லது வெளிகளில் இருந்து வரும் காற்று, பெரும் கடல் அலைகளில் மோதிவரும் காற்று, சூடான வெப்ப நிலையில் இருந்து குளிரான வெப்ப நிலைக்கு வரும் காற்று ஆகியவற்றைக் கூறலாம். இந்த வகைக் காற்றினால் காற்றாலைகளில் அதிக மின்சாரம் உற்பத்தியினைப் பெற இயலாது. காற்றுச் சுழலியின் பாதுகாப்புக் காரணமாகவும், இக்காற்றின் போது சுழலிகள் சில நேரங்கள் தொழிற்படாமல் நிறுத்தப்படும்.
# காற்றுச் சுழலி

## காற்றின் வகைகள்

### மேல் காற்று

மேல் காற்று ஆனது அதிகக் காலங்களுக்குக் கிடைக்கக் கூடியதாகும். மேட்டுப் பிரதேசம், அல்லது மலைப்பிரதேசம் அல்லது கடல் நீரில் இருந்து 50 மீற்றர் உயரத்திலும் இவ்வகைக் காற்றைக் காணலாம். அதே வேளை நேர்க் காற்றாக உள்ளதனால் இந்த காற்று, காற்றுச் சுழலி இயந்திரத்துக்கு பெரிதும் உதவியாக உள்ளது. உதாரணத்துக்கு, விளையாட்டுப் பட்டம் மேல் காற்றுக்குச் சென்றடைந்தால் அப் பட்டம் பெரும்பாலும் நிலத்தில் விழாது எனலாம்.
# காற்றுச் சுழலி

## காற்றின் வகைகள்

### சுழல் காற்று

சுழல் காற்று என்பது பெரும்பாலும் மாரி அல்லது மழைக் காலத்தில், மழையுடன் வரக்கூடிய காற்றாகும். ஒரு சில பிரதேசங்களில் இருக்கும் வெப்பமும் குளிரும் காரணமாகக் காற்றின் தன்மை மாறி ஒரு வகைச் சுழல் காற்றாக மாறுகிறது. அப்போது அதன் வேகமும் அதிகரிக்கும். அதே நேரத்தில் அதன் திசைகளும் மாறும். இதன் காரணமாக, தானியங்கிப் பொறிமுறைகள் அற்ற காற்றுச் சுழலிகளை இயக்குவது ஆபத்தானது என்பதால், இந்தச் சுழற்காற்று வீசும்போது அனைத்துக் காற்றுச் சுழலிகளும் செயல் படுத்துவது நிறுத்தி வைக்கப்படும்.
# காற்றுச் சுழலி

## காற்றின் வேகம்

காற்றுச் சுழலிக்குக் காற்றின் வேகம் ஒரு முக்கியமான பண்பு ஆகும். காற்றுச் சுழலியானது திறம்படச் செயற்பட வேண்டுமாயின் காற்றின் வேகம் ஒரு வினாடிக்கு ஐந்து மீற்றர் தூரத்தில் இருந்து பதினைந்து மீற்றர் வரை இருக்க வேண்டும். அந்நிலையில் காற்றுச் சுழலிகள் உச்சத் திறனோடு செயல்படக்கூடியவை. அதே வேளை காற்றின் வேகம் வினாடிக்கு நான்கு மீற்றர் வேகமாக இருந்தால் காற்றுச் சுழலிகள் தொடர்ந்து செயல்படும் என்றாலும் அவற்றின் திறன் குறைவாகவே இருக்கும். இதன் காரணமாக மின் உற்பத்தியும் குறைவாக இருக்கும். ஒரு வினாடிக்குக் காற்றின் வேகம் நான்கு மீற்றருக்குக் குறைவாக இருப்பின் காற்றுச் சுழலிகள் செயல்படா. அத்தோடு ஒரு காற்றுச் சுழலி செயற்பட்டுக் கொண்டிருக்கும் போது காற்றின் வேகம் ஒரு வினாடிக்குப் பதினைந்து மீற்றருக்கு மேல் சென்றால் காற்றுச் சுழலிகளுக்குப் பேராபத்தைத் தரும் என்பதால் பாதுகாப்பு கருதித் தானியங்கிப் பொறிமுறையைப் பயன்படுத்திக் காற்றுச் சுழலிகள் நிறுத்தப்படுவது இயல்பு.
# காற்றுச் சுழலி

## காற்றாடி

காற்றாடி என்பது காற்றின் அழுத்தம் காரணமாக அசையக் கூடியது அல்லது சுற்றக்கூடியது. இவை பல பரிமாணங்களைக் கொண்டுள்ளன, அவை பின் வருமாறு: ஒற்றைத் தகடு, இரட்டைத் தகடு, மூன்று தகடு, நான்கு தகடு, எட்டுத் தகடு, பன்னிரண்டு தகடுகளை கொண்டனவாகும். ஆரம்ப காலத்தில் பொறிமுறைகள் குறைவாகக் காணப்பட்டதனால், நான்கு, எட்டு, பன்னிரண்டு தகடுகளைக் கொண்ட காற்றுச் சுழலிகளே பயன்படுத்தப்பட்டன. ஆனால் இவ் வகை காற்றுச் சுழலிகள் காற்றின் அழுத்தம் அல்லது வேகம் காரணமாகக் காற்றை எதிர்த்துச் செயல்பட இயலாமையும், ஆபத்துக்களையும் ஏற்படுத்தின. இதன் காரணமாகத் தற்போதைய காலத்தில் மூன்று தகடுகளை கொண்ட காற்றுச் சுழலிகளே செயல்பாட்டுக்குத் தகுந்தவை என்ற முடிவுக்கு இறுதியாக ஆராய்ச்சியாளர்கள் வந்துள்ளனர். அதே வேளை காற்று சுழலிகளின் தகடுகளின் நீளமும் பல அளவுகளைக் கொண்டுள்ளது. 2012 காலப்பகுதியில் ஒரு தகட்டின் சுற்றின் நடு விட்டம் எடுத்துக்கொண்டால் அதன் நடு விட்டம் நூற்றி இருபது மீற்றர் வரைக்கும் காணப்படும். ஆனால் பெரும்பாலான காற்றுச் சுழலிகள் நாற்பது மீற்றர் முதல் நூறு மீற்றர் வரையே பாவிக்கப்படுகின்றன. காற்றுச் சுழலிகளின் தகடுகளின் நீளம் ஒரு காற்றுச் சுழலியின் கோபுரத்தின் உயரத்தையும் அதில் பொருத்தபட்டு இருக்கும் இயந்திரத்தின் வலுவை பொறுத்தும் மாறுபடும். காற்றுச் சுழலிகளின் அதிகூடிய உயரமாக நூற்றி ஐம்பது மீற்றர் வரை காணப்படுகின்றன.  
காற்றாடிகளின் செயல்பாடுகள்:
- காற்றின் சக்தியை மாற்றுச் சக்தியாக்கும் திறன் கொண்டது.
- மாற்றுச் சக்தியினால் காற்றுச் சக்தியை உருவாக்கும் திறன் கூடியது காற்றாடி ஆகும்.
# காற்றுச் சுழலி

## காற்றாடி

### காற்றுச் சுழலி வகைகள்

காற்றுச் சுழலி வகைகள் இரண்டாகும்:
காற்றுச் சுழலிகள் கிடைமட்டமாகவோ அல்லது செங்குத்து அச்சிலோ சுழலலாம், கிடைமட்டச் சுழலிகள் பழையதும் மிகவும் பொதுவானதும் ஆகும். இவை இறக்கைகளைக் கொண்டதாகவோ அல்லது இறக்கைகளில்லாச் சுழலிகளாகவோ இருக்கலாம். வீட்டுப் பயன்பாட்டிற்கான செங்குத்து வடிவமைப்புகள் குறைந்த ஆற்றலை உற்பத்தி செய்கின்றன, அத்துடன் அதிகப் பயன்பாட்டிலும் இல்லை.
# காற்றுச் சுழலி

## காற்றாலை

மேலும் கீழும் சுற்றும் காற்றாலை (Horizontal)
காற்றாலைகளை ஆரம்ப காலத்தில் நிலத்தடியில் இருக்கும் நீரை மேலே எடுப்பதற்காகவும், வேளாண்மை செய்பவர்கள் தங்கள் அன்றாட நீர்த்தேவையை பூர்த்தி செய்வதற்காகவும், இவ் வகை காற்றாலைகளை பயன்படுத்த ஆரம்பித்தனர். அதன் பின், கோதுமை போன்ற தானியங்களை அரைப்பத்துக்கும் காற்றின் சக்தியை இது போன்ற காற்றாலைகள் மூலம் மாற்று சக்திகளுக்காக பயன் படுத்தப்பட்டது, அதே நேரத்தில் ஆரம்ப காலத்தில் காணப்பட்ட காற்றாலைகளுக்கு பாரிய அளவு இயந்திர போறிமுறைகளோ, அல்லது பாரிய தொழில் நுட்பன்களோ காணப்படவில்லை. அத்தோடு இவைகளின் உயரமும் குறைவாகவே காணப்பட்டன. ஆரம்ப காலத்தில் இந்த வகை காற்றாலைகள் மரம், மரப்பலகை, மற்றும் இரும்புத்தகடுகள் போன்றவற்றினால் உருவாக்கப்பட்டவை. இந்தவகை காற்றாலைகள் நீளம் குறைவானதும், அகலமானதுமாக தகடுகளை கொண்டன. அதே வேளை நீளம் மற்றும் அகலம் குறைவான அதிக எண்ணிக்கையிலான (8,12) தகடுகளை கொண்டவும் காணப்பட்டது, பல காலங்களின் பின் இந்த வகை காற்றாலைகளில் இருந்தும் மின்சார உற்பத்தியும் செய்யப்பட்டன ஆனால் போதுமான அளவோ அல்லது அதிக சக்தி கொண்டா மிஞ்சாரத்தையோ இவைகளால் உற்பத்திசெய்யும் திறன் அற்றவையாகவே காணப்பட்டன. இதன் காரணமாக மின்சார உற்பத்திக்காக புதிய வகை காற்றுச் சுழலிகளை ஆராச்சியாளர்கள் உருவாக்கினார்கள்.
# காற்றுச் சுழலி

## காற்றாலை

### காற்றுச் சுழலி

மேலும் கீழும் சுற்றும் காற்றுச் சுழலி (Horizontal)  
காற்றுச் சுழலி, காற்றாலைகளின் அடுத்த பரிமானமாகும். இவை ஆரம்பத்தில் நீளமான ஒற்றை தகடுகளை கொண்டதும், நூலிழைகளினால் தயாரிக்கபட்ட தகடுகளையும், உயரமான இரும்புத் தகட்டினால் ஆனா கோபுரங்களை கொண்டதுமாக அமைக்கப் பட்டன. ஆனால் இவற்றின் பயன் பாடு குறைந்து காணப்பட்டதனால், நூலிழை கொண்டு தயாரிக்கப்பட்ட இரட்டை தகடுகளை உடைய காற்றுச் சுழலி உருவாகப்பட்டன், இந்த வகை காற்றுச் சுழலிகளில் இருந்தும் அதி சக்தி கொண்டா மின் உற்பத்தியை பெறமுடியாமல் போகவே, ஆராச்சியாளர்கள் மாற்று திட்டத்தை வகுத்து நூலிழைகளை கொண்டு தயாரிக்கப்பட்ட நீளமான மூன்று தகடுகளை உடையதும், அதே வேளை அதிக உயரமானதுமான காற்றுச் சுழலிகளை உருவாக்கி அதில் வெற்றியும் கண்டார்கள். இதன் அடிப்படையில் சீமேன்டினால் ஆனா உயரமான கோபுரங்களை கட்டி அந்த கோபுரத்தின் உச்சியில் மின்சாரம் உற்பத்தி செய்யும் இயந்திரங்களை பொருத்தி அதன் முன் பக்கத்தில் காற்றுச் சுழலிகளின் காற்றாடித் தகடுகளை இணைத்து அதன் மூலம் பெருமளவு மின்சாரத்தை பெற்றார்கள். ஆனால் இங்கும் ஒரு பாதுகாப்பு பிரச்சனை உருவாகியது காற்றாடிகள் சுற்றும் போது அதன் எதிர் தாக்கம் அந்த சீமேந்து கோபுரங்களை சற்று தாக்க ஆரம்பித்தன இதனால் சீமேந்து கோபுரங்களில் வெடிப்புகள் உருவாக்கி காற்றுச் சுழலியை நீண்ட காலம் செயல்படமுடியாத வகையில் பாதிப்புகளை உருவாக்கியது. அதனால் 2000 ஆண்டு காலத்துக்கு பின் உருவாக்கப்பட்ட பெரும்பாலான கற்றுச் சுழலிகள் (காற்று சுழலிக்கு ஏற்ப) 40, 50, 60, 70,cm தடிப்பு உடைய இரும்புக்குளாய்களை கொண்டு கோபுரங்கள் உருவாக்கப் பட்டன. இந்த வகை கோபுரங்கள் அதிக காலங்களுக்கு பாதிப்புகள் இல்லாது பயன்படகூடியன. அதே நேரத்தில் காற்றுச் சுழலிகளுக்கு பாதுகாப்பாகவும் உள்ளன. இந்த வகை காற்றுச் சுழலிகளுக்கு அதி உச்ச தொழில்நுட்பங்களும் சேர்க்கப்பட்டுள்ளன என்பது குறிப்பிடத்தக்கது.  
**பக்கவாட்டில் சுற்றும் காற்றுச் சுழலி(Vertical)**
# காற்றுச் சுழலி

## செயல்பாடு

**காற்றுச் சுழலி என்பது இரு வகைகளாக செயல்படுகின்றன.**
*மேலும் கீழும் சுற்றும் காற்றுச் சுழலி(Horizontal)*
- தானியங்கி செயல்பாடு
- நேரடி செயல்பாடு பற்சில்லு மூலம் (தானியங்கி செயல்ப்பாடு அற்றவை)
**தானியங்கி செயல்பாடு** இதில் தானியங்கி செயல்பாடானது, காற்றுச் சுழலியின் காற்றாடிச் தகடுகள் ஒருமுறை சுற்றும் போது (360°) தானியங்கி செலுத்தம் மூலம் மின்னியற்றி 77,4 சுற்றுகளை சுற்றுகின்றன. இதனால் காற்று குறைவாக இருந்தாலும் இந்த வகை காற்றுச் சுழலிகள் செயல்பட கூடியவை ஆகும்.  
**நேரடி செயல்பாடு** இதில் நேரடி செயல்பாடானது காற்றுச் சுழலியின் காற்றாடி ஒரு முறை சுற்றும் போது அச்சில் பொருத்தப்பட்டு இருக்கும் பற்சில்லு உதவியின் மூலம் மின்னியற்றிக்கு தேவையான அளவு சுற்றை மேலதிகமாக கொடுக்கின்றன அதன் மூலம் மின்னியற்றி சுற்றுகின்றன. ஆனால், காற்றில் வேகம் குறைவடையும் போது இதன் மின் உற்பத்தியும் பெருமளவில் குறையும் அல்லது தனது செயல்பாதடை இது நிறுத்திவிடும்.  
**குறிப்பு**:மின்னியற்றியின் செயல்ப்பாட்டுக்கான சுற்றுக்கு ஏற்றவாறே இவை அனைத்தும் செயல் படும்.  
**காற்றுச் சுழலியின் தகடு** காற்றுச் சுழலியின் காற்றாடித் தகடுகளும் தன்னை தானே சுற்ற கூடியவை, அவை காற்றின் வேகத்துக்கு ஏற்றால் போல் தன் பாகை சுற்றுகளை மாற்றி அமைக்கும், இதுவும் தானியங்கி மூலமே இப்போது செயல்படுகின்றன. பொதுவாக இவை 90° சுற்றும் திறன் கொண்டவை.
காற்றின் வேகம் அதிகரிக்கும் போது, காற்றின் வேகத்துக்கு ஏற்றால் போல் தனது சுற்று எவ்வளவு இருக்க வேணுமோ அதற்கேற்றால் போல் தன் பாகையை குறைக்கும். காற்றின் வேகம் குறைவாக இருப்பின் தன் பாகை அளவை கூட்டும்.  
**உதாரணம்:** காற்றின் வேகம் ஒரு வினாடிக்கு பத்து மீற்றர் இருக்குமே ஆனால் காற்றாடி தகடுகள் 45° அளவுக்கு அனைத்து தகடுகளும் திரும்பிவிடும், அதே வேளை காற்றின் வேகம் குறைந்து வினாடிக்கு 5 மீற்றர் என்ற அளவில் இருந்தால் காற்றாடி தகடுகள் அனைத்தும் 65° என்ற அளவுக்கு திரும்பிவிடும். அதாவது காற்றின் வேகம் குறையுமே ஆனால் தன் பாகை அளவை கூட்டும், காற்றின் வேகம் அதிகரிக்குமானால் தன் பாகை அளவை குறைக்கும். இவை அனைத்தும் காற்றுச் சுழலி செயல்பாட்டில் இருக்கும் போதே நிகழும்.  
**காற்றின் திசை**
காற்றின் திசை மாறுபடுமே ஆனால், காற்றுச் சுழலியின் அனைத்து செயல்பாடுகளும் உடனடியாக தானியக்கி மூலம் நிறுத்தப்பட்டுவிடும். அதேவேளை உடனடியாக காற்றின் திசை அறியப்பட்டு ஒரு மணி நேரத்துக்குள்ளேயே கோபுரத்தில் போருத்தபட்டு இருக்கும் காற்றுச் சுழலி காற்றின் திசையை நோக்கி
தானியக்கி பொறிமுறை மூலம் திரும்பும் தன்மை கொண்டதும், இரு பக்கமாக திரும்பக்கூடியது. இது ஒரு பக்கமாக 270° அளவுக்கு திசையை மாற்றும் திறன் கொண்டது. அத்தோடு அனைத்து செயல்பாடும் சரியாக உறுதி படுத்தபட்ட நேரத்தில் மீண்டும் செயல்பட ஆரம்பிக்கும்.
# காற்றுச் சுழலி

## தொழில்நுட்பம்

**2012 ஆண்டில் காற்றுச் சுழலிகளில் பயன்படுத்தப்படும் தொழினுட்பங்கள் பின்வருமாறு:**
- கட்டுமான தொழினுட்பம்
- காற்றுச் சுழலி தொழினுட்பம்
- இயந்திரவியல் தொழினுட்பம்
- மின்னியல் தொழினுட்பம்
- இலத்திரனியல் தொழினுட்பம்
- நூலிழை தகடுகளின் தொழினுட்பம் (**Fiberglass** கண்ணாடியிழை, **Carbon-fiber-reinforced polymer** கார்பன் இழை வலுவூட்டப்பட்ட பல்பகுதியம்)
- தானியங்கி தொழினுட்பம்
- காற்றுத்திறன் தொழினுட்பம்
- பாதுகாப்பு தொழினுட்பம்
- கணணி தொழினுட்பம்
- தொலைத்தொடர்பு தொழினுட்பம்
# காற்றுச் சுழலி

## மின்னியக்கி

**மின்னியக்கி வகைகள் இரண்டு அவையாவன:**
- AC = alternating current மாறுதிசை மின்னோட்டம் கொண்டா மின்னியக்கி
- DC = Direct current நேர் மின்னோட்டம் கொண்டா மின்னியக்கி  
மேலே குறிப்பிடப்பட்ட இரண்டு வகை மின்னியக்கிகள் காற்றுச் சுழலிகளில் பயன்படுத்தப்பட்டாலும், ஒரு குறிப்பிட்ட அளவு வலுவுடைய மின்னியக்கிகளே காற்றுச் சுழலிகளுக்கு ஏற்புடையனவாக உள்ளன. 4500(kW) கிலோவாட் வரையிலான மின்னியக்கிகள் பொதுவாக பாவிக்கப்பட்டாலும் அதிகூடிய வலுவுடைய 8000(kW) கிலோவாட் கொண்டா மின்னியக்கிகளும் பாவிக்கப்படுகின்றன.
# காற்றுச் சுழலி

## பயன்படுத்தப்படும் நாடுகள்

- **வட அமெரிக்கா:** அனைத்துப்பிரதேசங்களும்.
- **தென் அமெரிக்கா:** ஒரு சில பிரதேசங்கள்.
- **ஐரோப்பா:** யேர்மனி, பிரான்சு, இங்கிலாந்து, இத்தாலி, எசுப்பானியா, போர்த்துகல், நார்வே, நெதர்லாந்து, சுவீடன், போலந்து, சுவிஸ், உருமேனியா, மேலும் பல நாடுகளில்.
- **ஆசியா:**உருசியா, சீனா, இந்தியா, யப்பான், இலங்கை, மேலும் ஒரு சில நாடுகள்.
- **ஆத்திரேலியா:** ஒரு சில பிரதேசங்களில்.
- **ஆபிரிக்கா:** தென் பகுதி மற்றும் ஒரு சில பிரதேசங்களில்.
| இடம் | நாடு | மெகாவாட் |
| --- | --- | --- |
| – | ஐரோப்பிய ஒன்றியம் | 93.957 |
| 1 | சீன மக்கள் குடியரசு | 62.733 |
| 2 | அமெரிக்க ஐக்கிய நாடு | 46.919 |
| 3 | செருமனி | 29.060 |
| 4 | எசுப்பானியா | 21.674 |
| 5 | இந்தியா | 16.084 |
| 6 | பிரான்சு | 6.800 |
| 7 | இத்தாலி | 6.747 |
| 8 | ஐக்கிய இராச்சியம் | 6.540 |
| 9 | கனடா | 5.265 |
| 10 | போர்த்துகல் | 4.083 |
| 11 | தென்மார்க்கு | 3.871 |
| 12 | சுவீடன் | 2.970 |
| 13 | சப்பான் | 2.501 |
| 14 | நெதர்லாந்து | 2.328 |
| 15 | ஆத்திரேலியா | 2.224 |
| 16 | துருக்கி | 1.799 |
| 17 | அயர்லாந்து குடியரசு | 1.631 |
| 18 | கிரேக்கம் (நாடு) | 1.629 |
| 19 | போலந்து | 1.616 |
| 20 | பிரேசில் | 1.509 |
| மொத்தம் | 238.251 | } |
# உழுத்தம் சுவாலை

**உழுத்தம் சுவாலை** எனப்படுவது ஈழத்து உணவுகளில் ஒன்றாக இடம்பெறும் ஒரு இனிப்புச் சிற்றுண்டி ஆகும். இந்த சிற்றுண்டி ஆனது காலை நேரங்களில் பள்ளிக்கு செல்லும் பிள்ளைகளுக்கோ அல்லது வேலைக்கு போகும் குடும்ப உறுப்பினர்களுக்காக அதி உச்ச புரதச் சத்துக்களை கொண்ட உணவாகும். அதே வேளை குறிகிய நேரத்தில் தயாரிக்க கூடியதாகவும் இது அமைந்துள்ளது.
# உழுத்தம் சுவாலை

## செய்முறை

உழுத்தம்மா, அரிசிமா, சீனி, போன்றவற்றை கலந்து சிறிதளவு தண்ணீர் விட்டுக் குழைப்பர் அல்லது பிசைவார். பின்னர் இடியப்ப உரலினால் இடியப்ப தட்டில் பிழிந்து அவற்றை ஆவியில் அவித்து எடுப்பர். பெரும்பாலான ஈழத் தமிழர்கள் விரும்பி உண்ணும் உணவாகும்.
# பொரிவிளங்காய் உருண்டை

**பொரிவிளாங்காய் உருண்டை** தமிழர்கள் விரும்பி உண்ணும் சிற்றுண்டிகளில் ஒன்று. இது இனிப்பும், உறைப்பும் கலந்த உருண்டை வடிவான பலகாரம். பல நாட்களுக்குப் பழுதடையாது இருக்கக் கூடியது. இதில் அதிகளவு புரோட்டீன் சத்து உள்ளதால், குழந்தைகள் வளர்ச்சிக்கு உறுதுணையாக உள்ளது.
# பொரிவிளங்காய் உருண்டை

## சொல்லிலக்கணம்

பொருள் விளங்கா உருண்டை என்பதன் மருவி பொரிவிளாங்காய் உருண்டை என அழைக்கப்படுகிறது. கெட்டியாக இருப்பதால் ‘கெட்டி உருண்டை’ என்றும் கூறுவார்கள்.
# பொரிவிளங்காய் உருண்டை

## பொரிவிளாங்காய் செய்வதற்குத் தேவையான பொருட்கள்

- பொரித்த அரிசி மா (புழுங்கல் அரிசியைப் பொரித்து அரைத்த மா) - 2 சுண்டு
- உளுத்தம்மா - 1 சுண்டு
- சீனி - 3 சுண்டு
- சின்னச்சீரகம் - 3தேக்கரண்டி
- மிளகு - 3தேக்கரண்டி
- செத்தல் மிளகாய் - 10-20
# பொரிவிளங்காய் உருண்டை

## செய்யும் முறை

- சின்னச்சீரகம், மிளகு, செத்தல், மூன்றையும் நன்றாக (தண்ணீர் விடாமல்) அரைத்தெடுக்க வேண்டும்.
- பொரித்த அரிசிமா, உளுத்தம்மா, அரைத்த கலவை எல்லாவற்றையும் ஒன்றாகக் கலக்க வேண்டும்.
- சீனியைப் பாணியாகக் காய்ச்ச வேண்டும்.
- காய்ச்சிய சீனிப்பாணியை கொஞ்சம் கொஞ்சமாக மாக்கலவையில் ஊற்றி, லட்டுப் போல விளாங்காயின் அளவில் உருட்டி, உருட்டிப் பிடிக்க வேண்டும்.
# பொரிவிளங்காய் உருண்டை

## இவற்றையும் காண்க

- கயிறு மிட்டாய்
- சர்க்கரை அச்சு பொம்மை
# அமெரிக்கக் காட்டெருது

1. WPWP
**அமெரிக்கக் காட்டெருது** அல்லது **அமெரிக்க பைசன்** (*American bison*) எனப்படுவது 19ம் நூற்றாண்டுக்கு முன்பு வட அமெரிக்கக் கண்டத்தில் பெருந்தொகையில் காணப்பட்ட காட்டெருது இன விலங்கு ஆகும். அமெரிக்க முதற்குடி குழுக்கள் பலவற்றின் உணவு, பொருளாதார, ஆன்மீக மூலதாரமாக அமைந்த இந்த விலங்குகள் ஐரோப்பியரின் வருகையின் பின்பு அவர்களால் பெருந்தொகையில் வணிகத்துக்காக வேட்டையாடப்பட்டு இன அழிவின் நிலைக்குத் தள்ளப்பட்டன. அண்மைக் காலத்தில் இவை சில தேசியப் பூங்காக்ககளில் மீள் அறிமுகப்படுத்தப்பட்டு மீண்டு வருகின்றன. இன்று ஐக்கிய அமெரிக்காவில் வாழும் மிகப் பெரிய விலங்கு இதுவே ஆகும்.
# அமெரிக்கக் காட்டெருது

## வாழிடம்

அமெரிக்கக் காட்டெருதுகள் ஆற்றுப் பள்ளத்தாக்குகளிலும் பிரெய்ரிப் புல்வெளி, மற்றும் சமவெளிப் பகுதிகளிலும் வாழ்கின்றன. மேலும் செங்குத்தாக அமையாத மலைப்பாங்கான பகுதிகளிலும் வாழ்கின்றன.
# அசீம் திரிவேதி

**அசீம் திரிவேதி ** (*Aseem Trivedi*, பிறப்பு: 1987) ஓர் இந்திய அரசியல் கேலிச்சித்திரக்காரரும் செயல் முனைப்பாளரும் ஆவார். ஊழலுக்கு எதிராக *ஊழலுக்கெதிரான கேலிச் சித்திரங்கள்* என்ற தமது இயக்கத்தின் மூலமாக பரவலாக அறியப்பட்டார். இந்திய இணையத் தணிக்கைக்கு எதிராக குரலைக் காப்பாற்றுங்கள் என்ற இயக்கத்தை நிறுவிய உறுப்பினர்களில் ஒருவர். இவருக்கு *கேலிச்சித்திரக்காரர்களின் உரிமைக்கான பன்னாட்டு பிணையம்* (CRNI) 2012ஆம் ஆண்டிற்கான **கேலிச்சித்திர ஆசிரியராக துணிவு** என்ற விருதை வழங்கியுள்ளது.
# அசீம் திரிவேதி

## இவற்றையும் காண்க

- ஊழலுக்கு எதிரான இந்தியா (இயக்கம்)
# குரலைக் காப்பாற்றுங்கள்

**குரலைக் காப்பாற்றுங்கள் ** (Save Your Voice) இந்தியாவில் இணையத் தணிக்கைக்கு எதிரான ஓர் இயக்கமாகும். இதனை கேலிச் சித்திரக்காரரான அசீம் திரிவேதியும் இதழாளர் அலோக் தீக்சித்தும் சனவரி 2012இல் நிறுவினர். இந்த இயக்கம் 2000ஆம் ஆண்டு தகவல் தொழில்நுட்பச் சட்டத்தின் கொடுங்கோல் பண்பிற்கு எதிராக இணையம் மக்களாட்சி நெறிகளின்படி கட்டுப்படுத்தப்பட வேண்டும் என்று போராடி வருகிறது.
# வார்ப்புரு:Infobox Non-profit/doc

This is the template, intended to be used for an infobox in non-profit organization related articles.
# வார்ப்புரு:Infobox Non-profit/doc

### Usage

<pre>  
</pre>
# வார்ப்புரு:Infobox Non-profit/doc

### Example

<pre>  
</pre>
Note: **registration_id** can be used as an alternative to **tax_id** in countries where not-for-profit organisations have a registration number.
# வார்ப்புரு:Infobox Non-profit/doc

### Microformat

Use for "founded_date", but **ONLY** if a full YYYY-MM-DD date is available.  
=
# சிம்சோன்

**சிம்சோன்** (, ஆங்கிலம்: *Samson*, **சாம்சோன்**, ) எனப்படும் "சூரிய மனிதன்" எனும் பொருளுடையவர் ரனாகில் (எபிரேய விவிலியம்) நீதித் தலைவர்கள் அதிகாரங்கள் 13 முதல் 16 வரை உள்ள பகுதியில் குறிப்பிடப்பட்டுள்ள பழைய இசுரவேலரின் நீதித்தலைவர் ஆவார்.  
விவிலியத்தின்படி இஸ்ரயேல் மக்களைப் பிலிஸ்தியர்களின் கையிலிருந்து விடுவிக்கக் கடவுளால் மிகுந்த ஆற்றல் அளிக்கப்பட்டவர் ஆவார். இவர் தம்மீது கர்ச்சித்துக்கொண்டு பாய்ந்த சிங்கக்குட்டி ஒன்றை இரண்டாக வெறுங்கையால் கிழித்தார் எனவும் ஒரு கழுதையின் பச்சைத் தாடை எலும்பைக் கொண்டு ஆயிரம் பேரைக் கொன்றார் எனவும் விவிலியத்தின் பழைய ஏற்பாடு குறிக்கின்றது.  
இசுரேலில் உள்ள டெல் டெசோராவின் இவரின் அடக்க இடம் இருப்பதாக யூதரும், கிறித்தவரும் நம்புகின்றனர்.
# யோசுவா

**யோசுவா** (; , ), என்பவர் தோராவில் குறிப்பிடப்பட்டுள்ள ஓர் நபரும், இஸ்ரேலுக்கான உளவாளிகளில் ஒருவரும் (எண் 13-14), மோசேக்கு உதவியாக விடுதலைப் பயணத்தில் இருந்தவரும் ஆவார். இவர் எபிரேய விவிலியத்தின் யோசுவா நூலின் மத்திய பாத்திரமும் ஆவார். விடுதலைப் பயண நூலின்படியும் எண்ணிக்கை நூலின்படியும் யோசுவா நூலின்படியும், இவர் இஸ்ரேலிய கோத்திரங்களின் தலைவராக மோசேயின் மரணத்தின் பின் திகழ்ந்தார். ஓசேயா என முன்பு பெயர் கொண்டிருந்த இவருடைய தந்தை எபிராயிம் கோத்திரத்தைச் சேர்ந்த நூன் ஆவார். ஓசேயா என்ற இவரை மேசே யோசுவா என அழைத்தார். தனது பற்றுறுதி காரணமாக மிகச்சிறந்த போர் வீரராகவும் திகழ்ந்தார்.
# பருத்திப்பால்

**பருத்திப்பால்,** கூழ்மநிலையில் இருக்கும் ஒரு இனிப்புச்சுவையான உணவு வகையாகும். தமிழ்நாட்டின் மதுரையில் சாலையோரக்கடை முதல் எல்லா இடங்களிலும் கிடைக்கும். ஜிகர்தண்டா போல பருத்திப்பாலும் மதுரையில் மிகவும் பிரசித்தம். இது பச்சரிசிமாவு, பருத்திவிதை, கருப்பட்டி, ஏலக்காய், சுக்கு, தேங்காய்த் துருவல் ஆகியவற்றைக்கொண்டு தயாரிக்கப்படுகிறது.சங்க இலக்கியத்திலும் பருத்திக் கொட்டையை உணவிற்காகப் பெண்கள் சேகரித்து வைத்துள்ள செய்தி பதிவாகியுள்ளது. பாரம் எனப்படும் பருத்திப்பூவை எடுத்த பின்னர் அதை மூட்டைகளில் கட்டி வீட்டிற்கு எடுத்துச்செல்வர். இதனால் நெஞ்சுவலி தோன்றும். இதற்கு பருத்திக்கொட்டையிலிருந்து பனைவெல்லம் சேர்த்து தயாரிக்கப்படும் பருத்திப்பால் சிறந்த மருந்தாகும்.பருத்திக்கொட்டையை கொக்கு போன்ற பறவைகள் உணவாக உட்கொள்வதை பல சங்கப் பாடல்கள் பதிவு செய்துள்ளன.
# தானியேல்

**தானியேல்** (; , "கடவுள் என் நீதிபதி" எனும் அர்த்தம்) எனப்படுபவர் எபிரேய விவிலியத்தில் தானியேல் நூலில் உள்ள முக்கிய பாத்திரம். இவர் பற்றிய விபரிப்பில், தானியேல் சிறுவனாக இருக்கும்போது பாபிலோனுக்கு சிறைபிடிக்கப்பட்டு கொண்டு சென்று, அங்கு அவர் சாலடிய சிந்தனையைக் கற்றார். ஆனாலும், அவர் பிந்திய பாபிலானிய முறைக்கு மாறவில்லை. அவருடைய கடவுளான யாவேயின் "தெய்வீக ஞானம்" மூலம் அரசனின் கனவுகளையும் தரிசனங்களையும் தெளிவுபடுத்தி, பாபிலோனிய சபையில் முக்கிய நபராகினார். அதேவேளையில் இவர் திருவெளிப்பாடு தரிசனத்தினைக் கண்டு, அதன் பொருளை நான்கு பேரரசுகளாக விளக்கினார்.
# இயற்கை (திரைப்படம்)

**இயற்கை** , 2003 ஆம் ஆண்டில் வெளிவந்த தமிழ்த் திரைப்படம். இப்படம் தேசிய அளவிலான தமிழ்த் திரைப்படத்திற்கான விருதினைப் பெற்றது. இப்படத்தை குணசேகரன் என்பவர் தயாரித்தார். எஸ்.பி.ஜனநாதன் இயக்கியிருந்தார். இப்படத்தில் ஷாம், அருண் விஜய், குட்டி ராதிகா, சீமா பிசுவாசு ஆகியோர் நடித்திருந்தனர். பாரிய செலவில் தயாரிக்கப்பட்ட இப்படத்திற்கு, வித்யாசாகர் இசையமைத்திருந்தார். தஸ்தாயெவ்ஸ்கி என்ற உருசிய எழுத்தாளரின் கதையான **வெண்ணிற இரவுகள்** என்ற
கதையைத் தழுவி எடுக்கப்பட்டது. மேலும் 30மொழிகளில் மறு ஆக்கம் செய்யப்பட்டது.
# இயற்கை (திரைப்படம்)

## திரைக்கதை

மூவருக்கு இடையிலான காதல் இப்படத்தின் மையக் கரு. இராமேசுவரம் துறைமுகத்திற்கருகில் வசிக்கும் பெண்ணிற்கும், அவளை விரும்பும் இருவரையும் கொண்டு கதை நகர்கிறது. மருது(ஷாம்) ஒர் அனாதையும் மாலுமியும் ஆவார். இவரின் கப்பல்
இராமேசுவரத்திற்கு வருகிறது. கடற்பயணத்தை முடித்துக் கொண்டு அங்கேயே தங்கி விடலாமெனக் கருதுகிறார். கப்பலில் உள்ளவர்களுக்கு பழம், பொருட்களை விற்பனை செய்யும் நான்சி (இராதிகா) யின் மீது விருப்பம் கொள்கிறார். ஆனால், நான்சி, ஏற்கனவே அங்கு வந்திருந்த கப்பல் தலைவரை(அருண் விஜய்) நினைத்தே வாழ்கிறார். கப்பல் தலைவரும் அவளைத் திருமணம் செய்து கொள்வதாகக் கூறுகிறார். அந்த நம்பிக்கையில் மருதுவை ஏற்க முடியாமல் தவிக்கிறார் நான்சி. மருதுவை ஏற்பதா கப்பல் தலைவருக்குக் காத்திருப்பதாக என்ற குழப்பத்தில் இருந்த நான்சி, வெகு நாட்கள் காத்திருந்தும் தலைவர் வராததால் மருதுவை ஏற்கிறார். அப்போது நிகழும் கிறித்துமசு விழாவில் தலைவர் திரும்ப தலைவரைத் திருமணம் செய்து கொள்கிறார்.
# இயற்கை (திரைப்படம்)

## பாடல்கள்

இசை : வித்யாசாகர்
| பழைய குரல் | சுஜாதா மோகன் |
| --- | --- |
| இயற்கைத் தாயே | கார்த்திக், சிறீவர்த்தினி |
| காதல் வந்தால் | திப்பு, மாணிக்கவினாயகம் |
| அலையே | சங்கர் மகாதேவன் |
| சீட்டு கட்டு | கார்த்திக், மாணிக்கவினாயகம் |
# சாம் (தமிழ் நடிகர்)

*ஷம்சுத்தீன் இப்ராகிம்* என்ற இயற்பெயரைக் கொண்ட **ஷாம்** தமிழ்த் திரைப்பட நடிகராவார்.